b'\n_START_ARTICLE_\nErno Hopponen\n_START_SECTION_\nUra\n_START_PARAGRAPH_\nHopponen on Jokereiden kasvatti. H\xc3\xa4n siirtyi juniorina sittemmin Helsingin IFK:hon. Hopponen pelasi kaudella 2011\xe2\x80\x932012 seuran C-nuorissa, jossa h\xc3\xa4n voitti kauden p\xc3\xa4\xc3\xa4tteeksi I-divisioonan hopeaa. Hopponen pelasi kauden aikana my\xc3\xb6s yhden ottelun lainalla sek\xc3\xa4 Helsingin J\xc3\xa4\xc3\xa4kiekkoklubin B2- ett\xc3\xa4 C-nuorissa. Kauden 2012\xe2\x80\x932013 h\xc3\xa4n pelasi B2-nuorten SM-sarjaa Espoo Bluesin ja Espoon Kiekkoseuran yhdistelm\xc3\xa4joukkueessa. Kauden 2013\xe2\x80\x932014 Hopponen aloitti EKS:n B-nuorissa ja toimi joukkueen varakapteenina B-nuorten Mestiksess\xc3\xa4. H\xc3\xa4n siirtyi kuitenkin kesken kauden pelaamaan samaa sarjaa Grankulla IFK:n paitaan. Kauden 2014\xe2\x80\x932015 Hopponen vietti p\xc3\xa4\xc3\xa4osin seuran A-nuorissa, mutta h\xc3\xa4n pelasi my\xc3\xb6s yhden ottelun GrIFK:n miesten II-divisioonajoukkueessa._NEWLINE_Kaudeksi 2015\xe2\x80\x932016 Hopponen palasi Bluesiin. H\xc3\xa4n pelasi sek\xc3\xa4 A-nuorten Mestist\xc3\xa4 Blues Akatemiassa ett\xc3\xa4 A-nuorten SM-liigaa Bluesissa. Hopponen debytoi seuran SM-liigajoukkueessa runkosarjan viidenneksi viimeisell\xc3\xa4 kierroksella 1. maaliskuuta 2016 Kalevan Palloa vastaan. H\xc3\xa4n sai ottelussa j\xc3\xa4\xc3\xa4aikaa 9.35 minuuttia. Kaikkiaan Hopponen pelasi kauden aikana viisi SM-liigaottelua ilman tehopisteit\xc3\xa4. Kaudella 2016\xe2\x80\x932017 h\xc3\xa4n jatkoi Bluesin A-nuorissa, joiden tehokkain puolustaja Hopponen oli tehoilla 4+13=17. H\xc3\xa4n debytoi my\xc3\xb6s seuran miesten joukkueen tilalle perustetussa Espoo Unitedissa, Mestiksess\xc3\xa4. Hopponen pelasi joukkueessa kolme runkosarja- ja kaksi playoff-ottelua. H\xc3\xa4n voitti kauden p\xc3\xa4\xc3\xa4tteeksi Mestis-pronssia. Tammikuussa 2017 Hopponen teki Espoo Unitedin kanssa kev\xc3\xa4\xc3\xa4seen 2018 asti ulottuvan sopimuksen._NEWLINE_Hopposen ensimm\xc3\xa4inen kokonainen kausi 2017\xe2\x80\x932018 miesten peleiss\xc3\xa4 toi h\xc3\xa4nelle Espoo Unitedissa 35 runkosarja- ja kolmessa Suomen Cupin ottelussa tehot 1+5=6. Kaudeksi 2018\xe2\x80\x932019 Hopponen siirtyi vuoden mittaisella sopimuksella Mestiksen nousijajoukkue KOOVEE:hen. H\xc3\xa4net nimettiin joukkueen varakapteeniksi. Lokakuussa 2018 Hopponen kutsuttiin KOOVEE:n yhteisty\xc3\xb6joukkueen, SM-liigajoukkue Tampereen Ilveksen vahvuuteen paikkaamaan loukkaantumisia. H\xc3\xa4n teki liigauransa avausmaalin 4. tammikuuta 2019 KooKoota vastaan. Hopponen pelasi Ilveksess\xc3\xa4 kauden aikana kahdeksan ottelua._NEWLINE_Kaudeksi 2019\xe2\x80\x932020 Hopponen siirtyi jatkamaan Mestis-uraansa vuoden mittaisella sopimuksella Kiekko-Vantaaseen. H\xc3\xa4net nimettiin joukkueen kapteeniksi.\n_START_SECTION_\nMuuta\n_START_PARAGRAPH_\nHopponen valmistui ylioppilaaksi Espoon aikuislukiosta kev\xc3\xa4\xc3\xa4ll\xc3\xa4 2017.'